Frida Karlsson hyller Jessie Diggins: – Sterkt
De svenske langrennsstjernene hyller Jessie Diggins åpenhet om nye problemer med spiseforstyrrelser. – Først og fremst synes jeg det er sterkt av henne å fortelle om dette. Veien til toppen er ikke lett. Alle kjemper sitt å kjempe med, enten det er mot skader eller spiseforstyrrelser, som i hennes tilfelle, sier Frida Karlsson til Expressen. Hun tok sølv da Diggins sist vinter endelig vant sitt individuelle VM-gull. Mandag fortalte den amerikanske langrennsstjernen at etter 12 år har fått et tilbakefall. 32-åringen slet med bulimi i tenårene. – Jeg har det ganske mye bedre nå takket være det fantastiske helseteamet jeg har rundt meg, og som jeg kontaktet med en gang, men det føles viktig å dele dette, sier Diggins i et innlegg på Instagram. – Jeg kan forstå følelsen: At du kjemper mot noe du aldri blir helt kvitt, sier Frida Karlsson. Expressen har snakket med flere av de svenske langrennsjentene, som nå er på treningsleir i Livigno. – Der er bare så sørgelig, sier Linn Svahn. – Men det er utrolig modig å gå ut med det på denne måten, følger Jonna Sundling opp. – Dette er utrolig kjedelig. Samtidig er det veldig fint av henne, som en stor stjerne, å dele at selv hun kan få tilbakeslag, mener Moa Ilar. – Dette er ikke en perfekt historie om hvordan jeg har blitt frisk igjen. Det her er virkeligheten. Det er tøft, og det er rotete, og det er okay, sier Jessie Diggins selv og legger til: – I det virkelige liv er vi ikke perfekte. Diggins forteller at sommerens tilbakeslag ikke direkte handlet om mat eller trening, men mest om presset som hun setter på seg selv. – Det var veldig tøft, sier hun i et intervju med People. – Jeg sliter med å føle press for å være perfekt, og det meste av det er press jeg legger på meg selv. Mange forskjellige små påkjenninger ble stablet opp, fortsetter hun.
Den amerikanske langrennsstjernen Jessie Diggins (32) har åpent delt om et nylig tilbakefall i sine problemer med spiseforstyrrelser. Hun led av bulimi i ungdommen. De svenske langrennsløpere Frida Karlsson, Linn Svahn, Jonna Sundling og Moa Ilar, uttrykker støtte og beundring for Diggins' åpenhet og modighet. Diggins forklarer at presset hun har lagt på seg selv er hovedårsaken til hennes siste tilbakefall – det dreier seg ikke direkte om mat eller trening. Diggins' offentlige uttalelse om sin pågående kamp anerkjennes for å fremheve viktigheten rundt mental helse og hvordan det er å håndtere spiseforstyrrelser.